Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) in 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb)

**Občina Destrnik**, **Janežovski Vrh 42, 2253 Destrnik**,

objavlja prosto uradniško delovno mesto:

**VIŠJI SVETOVALEC ZA INVESTICIJE IN RAZVOJ**

Kandidati, ki se bodo prijavili na interni natečaj, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela« in biti imenovani v uradniški naziv,
* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oz. končano najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oz. končano najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 4 leta delovnih izkušenj;
* opravljeno obvezno usposabljanje za imenovanje v naziv;
* opravljen strokovni izpit iz upravnega postopka.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. **Izbrani kandidat bo delovne izkušnje dokazoval z verodostojnimi listinami, iz katerih sta razvidna čas opravljanja dela in stopnja izobrazbe.**

Zahtevane delovne izkušnje se skrajšajo za tretjino v primeru, če ima kandidat visokošolsko univerzitetno izobrazbo (prejšnjo), specializacijo po visokošolski strokovni izobrazbi (prejšnji) ali magistrsko izobrazbo (druga bolonjska stopnja) ter za eno leto v primeru, ko ima kandidat opravljen pravniški državni izpit oziroma pravosodni izpit.

Delovno področje/naloge na navedenem delovnem mestu so:

* Sodelovanje pri oblikovanju sistemskih rešitev in drugih najzahtevnejših gradiv;
* samostojna priprava zahtevnih analiz, razvojnih projektov, informacij, poročil in drugih zahtevnih gradiv;
* vodenje in odločanje v zahtevnih upravnih postopkih;
* samostojno opravljanje drugih zahtevnejših nalog;
* izvajanje in spremljanje investicij na območju občine;
* sodelovanje v postopku podeljevanja koncesije javnih služb;
* priprava, izvajanje in svetovanje na področju javnih naročil;
* spremljanje uradnih objav, razpisov, natečajev za pridobitev sredstev za delovanje in razvoj občine;
* opravljanje strokovnih in organizacijskih nalog v zvezi s projekti, ki pomenijo pridobivanje dodatnih sredstev s svojega področja;
* strokovna pomoč pri pripravi in vodenju investicij;
* skrbnik proračunskih postavk po Pravilniku o računovodstvu;
* priprava predpisov in drugih gradiv za seje sveta iz svojega delovnega področja;
* sklicevanje sej, vodenje zapisnika za seje odborov iz svojega področja;
* opravljanje aktivnosti v zvezi s sodelovanjem občine na razpisih za pridobivanje finančnih sredstev;
* oblikovanje in vodenje programov in projektov na področju kulture in mednarodnega sodelovanja;
* pripravljanje in izvajanje programa opremljanja stavbnih zemljišč in izračun komunalnega prispevka;
* zagotavljana, pripravljanja strokovnih podlag, organiziranje sprejemanja prostorskega plana občine in prostorskih izvedbenih aktov;
* vodenje banke cestnih podatkov;
* vodenje katastra infrastrukturnih in komunalnih objektov in cest;
* izvajanje nalog v zvezi z gradnjo, vzdrževanjem in upravljanjem občinskih cest, rekreacijskih in drugih javnih površin;
* opravljanje nalog na področju varnosti cestnega prometa, preventive in vzgoje v cestnem prometu;
* podajanje projektnih pogojev/mnenj iz vsebin, ki so v izvirni pristojnosti občine;
* izdajanje dovoljenj za zapore občinskih cest, izredne prevoze,…
* izdajanje soglasij za posege v varovalnem pasu javnih cest;
* načrtovanje in spremljanje prihodkov in porabe sredstev proračuna za svoje področje,
* druga dela po naročilu direktorja in župana občine.

**Prednost pri izbiri bodo imeli kandidati z izkušnjami oziroma poznavanjem področja lokalne samouprave.**

Prijava mora biti **obvezno oddana na priloženem obrazcu: Vloga za zaposlitev**, ki je sestavni del javne objave in mora vsebovati izjavo kandidata:

* da ima sklenjeno delovno razmerje za nedoločen čas v organih državne uprave ali v drugih organih, ki so po sporazumu z Vlado RS vstopili v interni trg dela;
* glede izpolnjevanja pogoja uradniškega naziva;
* glede izpolnjevanja pogoja zahtevane izobrazbe, kjer mora biti razvidna stopnja in smer izobrazbe ter datum (dan, mesec in leto) zaključka izobraževanja in ustanova, na kateri je bila izobrazba pridobljena,
* o izpolnjevanju pogoja glede zahtevanih delovnih izkušenj - kandidat navede datum (dan, mesec, leto) sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu, z navedbo stopnje zahtevnosti tega dela,
* o opravljenem obveznem usposabljanju za imenovanje v naziv,
* o izpolnjevanju pogoja glede opravljenega strokovnega izpita iz upravnega postopka;
* da izpolnjuje ostale pogoje za zasedbo uradniškega delovnega mesta;
* da za namen tega natečajnega postopka dovoljuje Občini Destrnik pridobitev podatkov o izpolnjevanju zgoraj navedenih pogojev iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Vsebine obrazca ni dovoljeno spreminjati, lahko pa se po potrebi razširi.Zaželeno je, da prijava vsebuje tudi kratek življenjepis, v katerem naj kandidat poleg formalne izobrazbe navede tudi druga znanja, sposobnosti in veščine, ki jih je pridobil.

V izbirni postopek se bodo, v skladu z 12. členom Uredbe, uvrstile samo popolne in pravočasno prispele prijave in samo kandidati, ki bodo izpolnjevali natečajne pogoje.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in/ali razgovora.

Izbrani kandidat bo delo opravljal v prostorih Občine Destrnik, Janežovski Vrh 42, 2253 Destrnik. Naloge na delovnem mestu Višji svetovalec za investicije in razvoj se lahko opravljajo v uradniškem nazivu višji svetovalec III, višji svetovalec II in višji svetovalec I. Z izbranim kandidatom bo sklenjena pogodba o zaposlitvi za nedoločen in poln delovni čas s 6-mesečnim poskusnim delom.

Kandidat vloži prijavo v pisni obliki, na priloženem **Obrazcu: Vloga za zaposlitev**, z natančno izpolnjenimi vsemi rubrikami in izjavami, ki jo pošlje **ali**:

* v zaprti ovojnici z označbo: »interni natečaj »VIŠJI SVETOVALEC«, na naslov: Občina Destrnik, Janežovski Vrh 42, 2253 Destrnik **ali**
* na elektronski naslov: **obcina.destrnik@destrnik.si**, pri čemer veljavnost prijave ni pogojena z elektronskim podpisom,

in sicer **v roku 8 dni** po objavi na osrednjem spletnem mestu državne uprave GOV.SI.

Informacije o izvedbi internega natečaja in o delovnem področju: Leon Požar, tel.: 02 761 92 50.

Obvestilo o končanem postopku internega natečaja z navedbo, da je bil v natečajnem postopku izbran kandidat, oziroma obvestilo o neuspelem internem natečaju, bo objavljeno na spletni strani [www.destrnik.si](http://www.destrnik.si).

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.